የውሃ፣መስኖና ኢነርጂ ሚኒስትሩ አቶ አለማየሁ ተገኑ በተደጋጋሚ የሚከሰተውን የሃይል መቆራረጥ በዘላቂነት ለማስወገድ የሚያስችሉ የተለያዩ የመፍትሄ እርምጃዎች እየተወሰዱ መሆኑን ሰሞኑን ለመንግስት መገናኛ ብዙሃን ገልጸዋል፡፡ ሚኒስትሩ አያይዘውም በሃይል ማስተላለፍ ስራ ላይ በተሰማሩ ባለሙያዎች ላይ መንግስት የጀመረውን ጥብቅ ክትትል አጠናክሮ ይቀጥላል። ሚኒስትሩ አቶ አለማየሁ ተገኑ እንዳሉት በአገሪቱ ምንም አይነት የሃይል እጥረት ሳይኖር በተደጋጋሚ የሚስተዋለውን የኤሌክትሪክ መቆራረጥ እልባት ለመስጠት የአጭር ፣የመካከለኛና የረዥም ጊዜ እቅድ በማውጣት ተግባራዊ እንቅስቃሴ ተጀምሯል ማለታቸው ይታወሳል። ሚኒስትሩ ይህን ይበሉ እንጂ መብራት ለምን እንደሚቆራረጥ እንኩዋን መ/ቤታቸው ካለማወቁም በተጨማሪ እየተወሰደ ነው የተባለው እርምጃም አስካሁን ምንም ኣይነት የመሻሻል መፍትሔ አለመምጣቱ በተለይ የአዲስአበባን ሕዝብ ተስፋ አስቆርጦአል፡፡
